ອະດີດ ປະທານາທິບໍດີເກົາຫລີໃຕ້ ຂ້າໂຕຕາຍ
ຂ່າວສຳຄັນອື່ນໆ: ຜູ້ນຳ ອົງການສະຫະປະຊາຊາດ ຢ້ຽມ ເຂດສມໍຣະພູມ ແລະສູນອົພຍົບ ສຣີລັງກາ; ການວາງ ຣະເບີດໃສ່ໂບດຢູ່ເນປາລ ເຮັດໃຫ້ມີ ຜູ້ເສັຽຊີວິດ 2 ຄົ
ຜູ້ຊ່ອຍຄົນສຳຄັນ ຄົນນຶ່ງ ຂອງ ອະດີດ ປະທານາທິບໍດີເກົາຫລີໃຕ້ ທ່ານ ROH MOO-HYUN ກ່າວວ່າ ເປັນທີ່ ປາກົດ ວ່າ ອະດີດປະທານາທິບໍດີ ໄດ້ ຂ້າໂຕຕາຍ ທ່ານ MOON JAE-IN ແຈ້ງໃຫ້ພວກນັກຂ່າວ ຊາບວ່າທ່ານ ROH ໄດ້ປະໜັງສື ລາຕາຍໄວ້ ກ່ອນທີ່ທ່ານ ຈະຂຶ້ນໄປ ເທິງພູ ໃກ້ໆເມືອງGIMHEA ຊຶ່ງເປັນ ບ້ານເກີດ ຂອງທ່ານ ໃນ ຕອນເຊົ້າ ມື້ນີ້ ແລະໄດ້ ໂດດພູຕາຍ ລາຍງານຂ່າວ ແຈ້ງວ່າ ທ່ານ ROH ໄດ້ຮ້ອງຂໍ ຢູ່ໃນ ໜັງສືວ່າ ໃຫ້ນຳສົບ ຂອງທ່ານໄປເຜົາ ນອກນັ້ນ ທ່ານຍັງເວົ້າວ່າ ຊີວິດນີ້ ເຕັມໄປດ້ວຍ ບັນຫາ ຍຸ່ງຍາກແລະໄດ້ ຂໍຂະມາໂທດ ທີ່ໄດ້ສ້າງ ບັນຫາຕ່າງໆ ໃຫ້ແກ່ ຫລາຍໆຄົນ ຕຳຣວດ ກ່າວວ່າທ່ານ ROH ໄດ້ຮັບບາດເຈັບ ຮ້າຍແຮງ ທີ່ຫົວ ໃນການ ຕົກລົງມາ ແຕ່ພູ ແລະໄດ້ເສັຽຊີວິດ ໃນຂະນະ ທີ່ນຳສົ່ງ ຈາກ ໂຮງພະຍາບານ ນ້ອຍແຫ່ງນຶ່ງທີ່ຕັ້ງຢູ່ໃກ້ຄຽງ ໄປຍັງ ໂຮງພະຍາບານໃຫຍ່ ຂອງ ມະຫາວິທຍາລັຍ ແຫ່ງຊາດ BUSAN ເຈົ້າໜ້າທີ່ ກ່າວວ່າ ຕົນກຳລັງ ສືບສວນເບິ່ງ ເບື້ອງຫລັງ ໃນການເສັຽຊີວິດຂອງທ່ານ ROH ທ່ານ ROH ຊຶ່ງມີອາຍຸ 63 ປີ ໄດ້ເຂົ້າ ຮັບຕຳແໜ່ງເປັນປະທານາທິບໍດີ ແຕ່ປີ 2003 ຫາ 2008 ແລະ ໄດ້ຖືກເລືອກ ຍ້ອນການ ໂຄສະນາຫາສຽງຕໍ່ຕ້ານ ການສໍ້ຣາດ ບັງຫລວງ ທ່ານ BAN KI-MOON ເລຂາທິ ການໃຫຍ່ ອົງການສະຫະປະຊາຊາດ ໄດ້ເດີນ ທາງໄປຢ້ຽມ ສູນໃຫຍ່ ແຫ່ງນຶ່ງ ຂອງ ພົລ ເຮືອນ ຊາວທະມິລ ທີ່ໄດ້ພາກັນ ຫລົບໜີການສູ້ຣົບ ໃນຊຸມເດືອນ ສຸດທ້າຍ ຂອງສົງຄາມ ກາງເມືອງ ໃນສຣີລັງກາ ທີ່ຫາກໍສິ້ນສຸດລົງນັ້ນ ເລຂາທິການໃຫຍ່ ຂອງ ອົງການ ສະຫະ ປະຊາຊາດ ໄດ້ໄປຢ້ຽມ ຄອບຄົວຊາວທະມິລ ຈຳນວນນຶ່ງ ແລະ ສຸກສາລາ ກາງແຈ້ງ ທີ່ສູນ MANIK FARM ໃກ້ໆເມືອງVAVUNIYA ນີ້ແມ່ນ ສູນອົພຍົບ ທີ່ໃຫຍ່ທີ່ສຸດ ໃນພາກເໜືອ ສຣີລັງກາ ບ່ອນທີ່ຜູ້ຄົນປະມານ 220 ພັນຄົນ ພາກັນ ອາສັຍຢູ່ ຕາມຕູບຜ້າຕັ້ງ ທີ່ມີ ທະຫານຍາມຮັກສາການ ຢ່າງແໜ້ນໜາ ແລະ ອ້ອມດ້ວຍ ໜາມໝາກຈັບ ຜູ້ສື່ຂ່າວ ຂອງ VOA ທີ່ຮ່ວມເດີນທາງ ໄປໃນຄັ້ງນີ້ ກ່າວວ່າ ທ່ານ BAN ໄດ້ໂອ້ລົມ ກັບເດັກນ້ອຍແມ່ຍິງຄົນນຶ່ງ ຊຶ່ງໄດ້ຮັບ ບາດເຈັບ ທີ່ຂາ ທີ່ໄດ້ ຈົ່ມທຸກວ່າ ນາງບໍ່ສາມາດໄດ້ຮັບ ການປິ່ນປົວ ທີ່ເໝາະສົມ ຜູ້ນຳ ຂອງອົງການ ສະຫະ ປະຊາຊາດ ໃຫ້ຄຳໝັ້ນສັນຍາວ່າ ປະຊາຄົມ ນາໆຊາດ ຈະໃຫ້ ການຊ່ອຍເຫຼືອ ທ່ານໄດ້ກ່າວ ຊົມເຊີຍການດຳເນີນງານ ເພື່ອ ພວກອົພຍົບ ຂອງສຣີລັງກາ ແຕ່ກໍເວົ້າວ່າ ເປັນທີ່ຈະແຈ້ງທີ່ການຊ່ອຍເຫລືອ ຂອງນາໆຊາດ ຍັງມີຄວາມຈຳເປັນຢູ່ ຕຳຣວດ ແລະພວກທີ່ ເຫັນເຫດການ ໃນເນປາລກ່າວວ່າ ເຫດຣະເບີດທີ່ໂບດແຫ່ງນຶ່ງທາງທິດໃຕ້ຂອງ ນະຄອນຫຼວງ ເຮັດໃຫ້ ມີຜູ້ເສັຽຊີວິດ 2 ຄົນ ແລະບາດເຈັບ ຢ່າງນ້ອຍ 15 ຄົນ ຣະເບີດ ໄດ້ແຕກຂຶ້ນ ທີ່ໂບດ ASSUMPTION ໃນເຂດDHOBI GHAT ນອກ ນະຄອນຫລວງ KATHMANDU ໃນຕອນເຊົ້າ ມື້ນີ້ ຂະນະທີ່ພວກເຫຼື້ອມໃສ ສັດທາ ໄປຮ່ວມການ ປະກອບ ພິທີ ທາງສາສນາ ຕຳຣວດ ເວົ້າວ່າເຫດຣະເບີດ ທີ່ວ່ານີ້ ເຮັດໃຫ້ ແມ່ຍິງ ອາຍຸ 30 ປີ ແລະ ເດັກຍິງອາຍຸ 14 ປີຊຶ່ງເປັນ ນັກຮຽນ ມັທຍົມ ຈາກ ປະເທດ ອິນເດັຽ ທີ່ເປັນ ເພື່ອນບ້ານ ເສັຽຊີວິດ ພວກທີ່ເຫັນ ເຫດການ ເວົ້າວ່າ ຣະເບີດ ໄດ້ຖືກເຊື່ອງໄວ້ ໃນຖົງ ແລະແຕກຂຶ້ນ ເວລາມີຄົນຍ້າຍ ຖົງດັ່ງກ່າວ ຍັງບໍ່ທັນ ມີກຸ່ມໃດ ອ້າງເອົາ ຄວາມຮັບຜິດຊອບ ໂດຍກົງແຕ່ຕຳຣວດ ເວົ້າວ່າ ຕົນໄດ້ ພົບເຫັນ ໃບປິວ ຢູ່ທີ່ບ່ອນ ເກີດເຫດ ຈາກກຸ່ມ ສາສນາຮິນດູ ຫົວຮຸນແຮງຈັດ ທີ່ເອີ້ນ ຕົນເອງວ່າ ກອງກຳລັງ ປ້ອງກັນ ແຫ່ງຊາດ ໃບປິວໄດ້ຮຽກຮ້ອງ ໃຫ້ເນປາລ ປະກາດ ເປັນປະເທດ ທີ່ນັບຖື ສາສນາຮິນດູ ເຫດຣະເບີດເກີດຂຶ້ນ ບໍ່ເທົ່າໃດ ຊົ່ວໂມງ ກ່ອນທີ່ ສະມາຊິກ ສະພາ ແຫ່ງຊາດ ເນປາລ ຄາດວ່າຈະເລືອກເອົາ ນາຍົກ ຣັຖມຸນຕຣີ ຄົນໃໝ່ ລຸນຫລັງ ທີ່ໄດ້ມີການ ຂັດແຍ້ງ ທາງດ້ານການເມືອງ ມາເປັນ ເວລາ ຫລາຍໆ ອາທິດ ກຳລັງ ພາຍໃຕ້ ການນຳພາ ຂອງອົງການ ນາໂຕ້ ໃນ ອັຟການິສຖານກ່າວ ວ່າ ທະຫານ ຂອງຕົນ ຄົນນຶ່ງ ໄດ້ເສັຽຊີວິດ ໃນການສູ້ຣົບ ຢູ່ໃນເຂດ ພາກໃຕ້ທີ່ວຸ້ນວາຍ ຂອງ ອັຟການິສຖານ ຖແລງຂ່າວ ຂອງ ອົງການ ນາໂຕ້ ທີ່ນຳອອກ ເຜີຍແຜ່ໃນເຊົ້າ ມື້ນີ້ ກ່າວວ່າ ທະຫານ ຂອງຕົນ ໄດ້ເສັຽຊີວິດ ໃນມື້ວານນີ້ ໃນການຍິງໂຈມຕີ ໂດຍກົງ ຊຶ່ງເປັນ ຄຳເວົ້າ ທີ່ກ່າວເຖິງ ການໂຈມຕີ ທີ່ໄດ້ມີການຍິງອາວຸດໃສ່ ເປົ້າໝາຍ ທີ່ເຫັນໄດ້ ຢ່າງຈະແຈ້ງ ກຸ່ມພັນທະມິດ ນາໂຕ້ບໍ່ໄດ້ແຈ້ງ ໃຫ້ຊາບວ່າ ທະຫານ ຜູ້ນີ້ ເປັນຄົນ ສັນຊາດໃດ ແລະ ກໍບໍ່ໄດ້ໃຫ້ລາຍລະອຽດ ໃດໆ ກ່ຽວກັບ ການໂຈມຕີ ຮວມທັງ ສະຖານທີ່ ທີ່ຄັກແນ່ ນຳດ້ວຍ ນອກນັ້ນແລ້ວ ໃນມື້ວານນີ້ ກອງທັບ ສະຫະຣັດ ກໍກ່າວວ່າ ຕຳຣວດ ອັຟການິສຖານໄດ້ສັງຫານ ຜູ້ບັນຊາການ ອະວຸໂສ ຄົນນຶ່ງ ຂອງ ພວກຫົວຮຸນແຮງ ໃນອາທິດນີ້ຢູ່ທີ່ແຂວງ GHAZNI ໃນພາກກາງ ອັຟການິສຖານ ຖແລງຂ່າວ ສະບັບນຶ່ງ ຂອງກອງທັບສະຫະຣັດ ແຈ້ງວ່າ ນາຍ ABDUL BAKI ໄດ້ຖືກ ຂ້າຕາຍ ໃນມື້ ວັນພຸດແລ້ວ ຂະນະທີ່ຕຳຣວດ ພວມທຳການ ຊອກຄົ້ນ ທີ່ບ້ານພັກ ຂອງຜູ້ກ່ຽວ ປະທານາທິບໍດີ ສະຫະຣັດ ທ່ານ BARACK OBAMA ກ່າວວ່າ ທ່ານຈະ ດຳເນີນການເທົ່າທີ່ ສາມາດ ກະທຳໄດ້ ເພື່ອ ໃຫ້ການ ສນັບສນຸນ ສະມາຊິກ ຂອງກຳລັງ ທະຫານສະຫະຣັດ ແລະ ຄອບຄົວ ເຂົາເຈົ້າ ຂະນະທີ່ ຊາວອະເມຣິກັນ ສເລີມສລອງ ວັນMEMO RIAL DAY ຫຼືວັນພັກ ເພື່ອໄວ້ອາລັຍໃຫ້ ແກ່ ພວກທີ່ເສັຽຊີວິດ ໃນປາງສົງຄາມຂອງ ສະຫະຣັດ ໃນມື້ວັນຈັນ ຈະມາ ໃນຄຳປາສັຍ ປະຈຳ ສັບປະດາ ຂອງທ່ານ ໃນວັນເສົາມື້ນີ້ ທ່ານ OBAMA ປະກາດວ່າ ທ່ານຈະສົ່ງ ກຳລັງ ທະຫານ ອະເມຣິກັນ ທັງຊາຍແລະຍິງ ໄປສູ່ ເສັ້ນທາງ ອັນຕະລາຍ ກໍຕໍ່ເມື່ອມີ ຄວາມຈຳເປັນເທົ່ານັ້ນ ແລະໃຫ້ການຄ້ຳປະກັນວ່າ ພວກທະຫານ ເຫລົ່ານີ້ ຈະໄດ້ຮັບການ ຝຶກແອບ ແລະມີ ອຸບປະກອນທີ່ເໝາະສົມ ທ່ານ OBAMA ກ່າວວ່າ ຊາວອະເມຣິກັນ ມີຄວາມ ຮັບຜິດຊອບທີ່ຈະຮັບໃຊ້ ພວກທະຫານ ທັງຊາຍ ແລະຍິງ ຕລອດທັງ ການຮັບໃຊ້ ປະເທດຊາດ ບ້ານເມືອງຊຶ່ງເປັນ ຄວາມຮັບຜິດຊອບ ທີ່ທ່ານເວົ້າວ່າ ສະຫະຣັດ ບໍ່ໄດ້ປະຕິບັດຕາມສເມີໄປນັ້ນ ພວກ ນັກບິນ ອະວະກາດ ເທິງຍານອະວະກາດ ໄປ ກັບ ATLANTISຈະພະຍາຍາມຕື່ມອີກໃນວັນ ເສົາມື້ນີ້ ເພື່ອຫາທາງ ກັບຄືນມາ ຍັງໂລກ ຫລັງຈາກສະພາບ ດິນຟ້າ ອາກາດ ປັ່ນປ່ວນ ໄດ້ບັງຄັບໃຫ້ ພວກເຂົາເຈົ້າ ຕ້ອງໃຊ້ເວລາຕື່ມອີກ 1 ມື້ຢູ່ ໃນວົງໂຄຈອນ ອົງການ ອະວະກາດ NASA ຂອງ ສະຫະຣັດ ກ່າວວ່າສະພາບ ດິນຟ້າອາກາດ ບໍ່ດີ ໄດ້ຂັດຂວາງ ບໍ່ໃຫ້ມີການ ລົງຈອດ ໃນໂອກາດ ທຳອິດ ຂອງວັນເສົາມື້ນີ້ ທີ່ສູນກາງ ອະວະກາດ ເຄນເນດີ ໃນຣັດຟລໍຣິດາ ຍັງມີໂອກາດໃນການທີ່ ຈະລົງຈອດ ຕື່ມອີກ ສຳລັບ ວັນເສົາ ມື້ນີ້ ຄືອີກ ຄັ້ງນຶ່ງ ທີ່ຣັດຟລໍຣິດາ ແລະ 2 ຄັ້ງ ທີ່ຖານທັບ ອາກາດ EDWARDS ໃນຣັດ ຄາລີຟໍເນັຽ ອົງການອະວະກາດ ສະຫະຣັດ ເວົ້າວ່າ ສຳລັບ ໃນມື້ ວັນອາທິດນັ້ນ ກໍມີໂອກາດ ໃນການທີ່ຈະລົງຈອດ ອີກຫລາຍໆຄັ້ງ ພວກຄຸບຄຸມ ທາງພາກພື້ນດິນ ໄດ້ຍົກເລີກ ໂອກາດກ່ຽວກັບ ການລົງຈອດ ທັງສອງຄັ້ງ ທີ່ຣັດຟລໍຣິດາ ໃນມື້ວານນີ້ ຍ້ອນສະພາບດິນຟ້າອາກາດ ບໍ່ດີ ອົງການ NASA ຢາກໃຫ້ ຍານ ATLANTIS ລົງຈອດ ທີ່ຣັດຟລໍຣິດາເພື່ອປະຢັດ ຄ່າໃຊ້ຈ່າຍ ໃນການຂົນສົ່ງ ຍານອະວະກາດ ດັ່ງກ່າວ ຂ້າມປະເທດ ມາແຕ່ຣັດຄາລີຟໍເນັຽ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ